pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีชื่นชมแนวคิด การผลิตหน้ากากอนามัยกันน้ำ ลดเสี่ยงติดเชื้อโควิด 19
วันเสาร์ที่ 14 มีนาคม 2563
นายกรัฐมนตรีชื่นชมแนวคิด การผลิตหน้ากากอนามัยกันน้ํา ลดเสี่ยงติดเชื้อโควิด 19
นายกรัฐมนตรีชื่นชมแนวคิด การผลิตหน้ากากอนามัยกันน้ํา ลดเสี่ยงติดเชื้อโควิด 19
วันที่ 11 มี.ค.63 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชื่นชมแนวคิดของคณะวิทยาศาสตร์และเทคโนโลยี (SCI-TU) และคณะทํางานป้องกันและควบคุมโรคไวรัสโคโรนา 19 มหาวิทยาลัยธรรมศาสตร์ (มธ.) ที่ผลิตหน้ากากอนามัยกันน้ํา THAMMASK โดยใช้ผ้าฝ้ายผสมโพลิเอสเตอร์ (Cotton-Silk) ไม่ดูดซับความชื้น ลดความเสี่ยงในการติดเชื้อ COVID-19 ในภาวะขาดแคลนให้แก่บุคลากรทางการแพทย์ ด้วยเทคโนโลยีสะท้อนน้ํา จากการเคลือบด้วยสาร NUVA – 1811 ซึ่งขณะนี้อยู่ในขั้นตอนการวิจัยเพื่อเตรียมทดสอบความสามารถในการสะท้อนน้ําและความคงทนของเส้นใย คาดว่าจะแล้วเสร็จและผลิตล็อตแรก 1,000 ชิ้น ได้ในสิ้นเดือนมีนาคมนี้
“การผลิตหน้ากากอนามัยกันน้ํา ถือเป็นแนวคิดที่ดีมีประโยชน์อย่างมากต่อบุคลากรทางการแพทย์ ในส่วนของรัฐบาลต้องขอขอบคุณ พร้อมให้การสนับสนุน โดยจะมอบหมายให้หน่วยงานที่เกี่ยวข้องเข้าไปประสาน และให้ต่อยอดถ่ายทอดองค์ความรู้ให้แก่ประชาชนได้นําไปเป็นวิธีในการตัดเย็บใช้เองต่อไป” นายกรัฐมนตรีกล่าว
รัฐบาลไทย-ข่าวทำเนียบรัฐบาล-รชอ. ผนึกพลังวางแผนมาตรการเตรียมความพร้อมเพื่อป้องกันปัญหาอุทกภัย พื้นที่นิคมอุตสาหกรรม ในจังหวัดพระนครศรีอยุธยา
วันพฤหัสบดีที่ 9 สิงหาคม 2561
รชอ. ผนึกพลังวางแผนมาตรการเตรียมความพร้อมเพื่อป้องกันปัญหาอุทกภัย พื้นที่นิคมอุตสาหกรรม ในจังหวัดพระนครศรีอยุธยา
รชอ. ผนึกพลังวางแผนมาตรการเตรียมความพร้อมเพื่อป้องกันปัญหาอุทกภัย พื้นที่นิคมอุตสาหกรรม ในจังหวัดพระนครศรีอยุธยา
อยุธยา : 8 สิงหาคม 2561 เวลา 13.30 น. ดร.สมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่เรียกประชุมมาตรการเตรียมความพร้อมเพื่อป้องกันปัญหาอุทกภัยที่จะกระทบต่อโรงงานอุตสาหกรรม โดยเฉพาะในพื้นที่นิคมอุตสาหกรรม สวนอุตสาหกรรม ในจังหวัดพระนครศรีอยุธยา ซึ่งประกอบด้วย นิคมอุตสาหกรรมบางปะอิน นิคมอุตสาหกรรมบ้านหว้า (ไฮเทค) นิคมอุตสาหกรรมสหรัตนนคร และสวนอุตสาหกรรมโรจนะ ณ ห้องประชุมสํานักงานนิคมอุตสาหกรรมบางปะอิน โดยมี นายไพรัตน์ เพชรยวน นายอําเภอบางปะอิน ให้การต้อนรับและร่วมให้ข้อมูล และมีนายบรรจง สุกรีฑา รองอธิบดีกรมโรงงานอุตสาหกรรม นายโบว์แดง ทาแก้ว ผอ.ชลประทานจังหวัดพระนครศรีอยุธยา นายประทีป บริบูรณ์รัตน์ หน.สํานักงานป้องกันและบรรเทาสาธารณภัยจังหวัดพระนครศรีอยุธยา นายประเสริฐ โฆษิตพิรุณ อุตสาหกรรมจังหวัดพระนครศรีอยุธยา นายสหวัฒน์ โสภา อุตสาหกรรมจังหวัดปทุมธานี นางกรกฏ รัศมี ผอ.นิคมอุตสาหกรรมบางปะอิน นายสุโชติ ศิริยานนท์ ผอ.นิคมอุตสาหกรรมบ้านหว้าไฮเทค นายคณพศ ขุนทอง ผอ.นิคมอุตสาหกรรมสหรัตนนคร นายเสรี กิ้มจ้อง ผู้จัดการสวนอุตสาหกรรมโรจนะ และผู้ที่เกี่ยวข้อง เข้าร่วมการประชุม
การประชุมดังกล่าว นิคมอุตสาหกรรม สวนอุตสาหกรรม ส่วนราชการในพื้นที่จังหวัด ได้ให้ความมั่นใจว่ามาตรการที่กําหนดสามารถป้องกันเหตุอุทกภัยได้ หากมีเหตุสุดวิสัย ทางจังหวัดจะมีการประชุมและรายงานเป็นระยะ ทั้งนี้รัฐมนตรีช่วยว่าการฯ ได้สั่งการและมอบหมายให้กรมโรงงานอุตสาหกรรม นิคมอุตสาหกรรมฯ สวนอุตสาหกรรม บูรณาการจัดทําแผนปฏิบัติการป้องกันและแก้ไขปัญหาน้ําท่วมประจําปี 2561 เพื่อนําเสนอ รวอ. ในโอกาสต่อไป
รัฐบาลไทย-ข่าวทำเนียบรัฐบาล-‘ปลัดแรงงาน’ เผย 7 วัน นายจ้าง - ลูกจ้าง ผ่านการคัดกรองความสัมพันธ์แล้วกว่า 1.2 แสนราย
วันอังคารที่ 15 สิงหาคม 2560
‘ปลัดแรงงาน’ เผย 7 วัน นายจ้าง - ลูกจ้าง ผ่านการคัดกรองความสัมพันธ์แล้วกว่า 1.2 แสนราย
ปลัดแรงงาน เปิดเผย ผ่านไป 7 วัน ตรวจสอบขั้นตอนการคัดกรองความสัมพันธ์นายจ้าง - ลูกจ้าง ลูกจ้างผ่านการสัมภาษณ์แล้วกว่า 120,000 ราย ไม่ผ่านเกณฑ์กว่า 2,200 ราย เนื่องจากต้องตรวจมวลกระดูกเพื่อระบุอายุตามที่กฎหมายกําหนด ป้องกันการใช้แรงงานเด็ก และการค้ามนุษ
หม่อมหลวงปุณฑริก สมิติ ปลัดกระทรวงแรงงาน ให้สัมภาษณ์ภายหลังจากตรวจเยี่ยมการตรวจสอบคัดกรองความสัมพันธ์ นายจ้าง - ลูกจ้าง ที่ศูนย์รับแจ้งการทํางานของคนต่างด้าว บริเวณชั้นล่างอาคารกระทรวงแรงงาน วันนี้ (15 ส.ค. 60) โดยกล่าวว่า "ผ่านมา 7 วัน ของขั้นตอนการคัดกรองความสัมพันธ์นายจ้าง - ลูกจ้าง เพื่อออกเอกสารรับรองให้นายจ้างพาแรงงานต่างด้าวไปตรวจสัญชาติของแต่ละประเทศเพื่อออกใบอนุญาตทํางานตามสถานที่ที่กําหนด ซึ่งผ่านมา 7 วัน พบว่า ทั่วประเทศมีลูกจ้างเข้ารับการตรวจสอบคัดกรองความสัมพันธ์กับนายจ้างแล้ว 19% เป็นจํานวน 122,959 คน ไม่ผ่านเกณฑ์การคัดกรองประมาณ 2,286 คน สาเหตุส่วนใหญ่เนื่องจากคนต่างด้าวมีอายุต่ํากว่าหรือมากกว่าเกณฑ์ที่กําหนด ซึ่งต้องผ่านการตรวจมวลกระดูกจากแพทย์ผู้เชี่ยวชาญและนําผลมายืนยันต่อเจ้าหน้าที่กรมการจัดหางาน เพื่อป้องกันการใช้แรงงานเด็ก และการค้ามนุษย์ด้านแรงงาน จากการลงพื้นที่ ไม่พบปัญหาและอุปสรรคในการดําเนินการ ระบบสามารถใช้งานได้ตามปกติ ซึ่งต่างด้าวแต่ละคนจะใช้เวลาสัมภาษณ์ไม่เกิน 10 นาที ทั้งนี้ พลเอก ศิริชัย ดิษฐกุล รัฐมนตรีว่าการกระทรวงแรงงาน ได้เน้นย้ําแก่ ทุกส่วนราชการ ไม่ให้เกิดการเรียกรับสินบนจากแรงงานต่างด้าวโดยเด็ดขาด โดยหน่วยงานที่รับผิดชอบต้องมีการตรวจอย่างเข้มงวด โดยเฉพาะถ้าตรวจพบเจ้าหน้าที่ของกระทรวงแรงงานรับส่วยจากแรงงานต่างด้าว ต้องถูกลงโทษ /สอบทางวินัยและอาญาอย่างแน่นอน"
นายสมบูรณ์ ปิยทับทิม เจ้าของกิจการร้านอาหาร ได้ให้สัมภาษณ์เพิ่มเติมว่า “วันนี้นําลูกจ้างสัญชาติเมียนมา มาตรวจสอบคัดกรองความสัมพันธ์ จํานวน 12 คน ซึ่งสามารถดําเนินการเสร็จทุกขั้นตอนเรียบร้อย โดยใช้เวลาเพียง 10 นาที เท่านั้น ขอชื่นชมว่าทางกระทรวงแรงงาน มีเจ้าหน้าที่เพียงพอต่อการสัมภาษณ์ ดําเนินการตรวจสอบคัดกรองความสัมพันธ์ นายจ้าง – ลูกจ้าง ได้อย่างรวดเร็วมาก”
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
15 สิงหาคม 2560
รัฐบาลไทย-ข่าวทำเนียบรัฐบาล-โครงการประกวดสื่อสร้างสรรค์ ภายใต้หัวข้อ “ความเป็นไทยกับการอนุรักษ์ทรัพยากรธรรมชาติและสิ่งแวดล้อม” ถ่ายทอดผ่านบทกลอน เพลง และคลิปวิดีโอ
วันอังคารที่ 24 เมษายน 2561
โครงการประกวดสื่อสร้างสรรค์ ภายใต้หัวข้อ “ความเป็นไทยกับการอนุรักษ์ทรัพยากรธรรมชาติและสิ่งแวดล้อม” ถ่ายทอดผ่านบทกลอน เพลง และคลิปวิดีโอ
โครงการประกวดสื่อสร้างสรรค์ ภายใต้หัวข้อ “ความเป็นไทยกับการอนุรักษ์ทรัพยากรธรรมชาติและสิ่งแวดล้อม” ถ่ายทอดผ่านบทกลอน เพลง และคลิปวิดีโอ
กระทรวงทรัพยากรธรรมชาติและสิ่งแวดล้อม โดย กรมส่งเสริมคุณภาพสิ่งแวดล้อม เปิดโครงการประกวดสื่อสร้างสรรค์เพื่อส่งเสริมการอนุรักษ์ทรัพยากรธรรมชาติและสิ่งแวดล้อม ภายใต้หัวข้อ “ความเป็นไทยกับการอนุรักษ์ทรัพยากรธรรมชาติและสิ่งแวดล้อม” เพื่อส่งเสริมความตระหนักและจิตสํานึกด้านการอนุรักษ์ทรัพยากรธรรมชาติและสิ่งแวดล้อมให้แก่เยาวชนและประชาชนผ่านบทประพันธ์หรือการสื่อสารตามรูปแบบของศิลปวัฒนธรรมไทย ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธาน พร้อมร่วมเสวนาในหัวข้อ “คันฉ่องส่องธรณิน ดนตรีกวีศิลป์ สิ่งแวดล้อมไทย” พร้อมกับ ดร.พจน์ ใจชาญสุขกิจ นายกสมาคมประชาสัมพันธ์ไทยและกรรมการยุทธศาสตร์ขับเคลื่อนเอกลักษณ์ไทยในอาเซียน คุณณรงค์ฤทธิ์ โตสง่า หรือ ขุนอิน ผู้เชี่ยวชาญด้านดนตรีไทย ไตรและแมค สองเหลนหน้าม่านจากรายการคุณพระช่วย รวมถึง 2 นักแสดงจากละครบุพเพสันนิวาส พระเพทราชาและพระนารายณ์นอกจากนี้ยังมีการแสดง “ขุนอิน เดี่ยวระนาด” และการแสดงเพลงฉ่อย เชิญชวนเยาวชนร่วมประกวดผลงานบทร้อยกรองและบทเพลงจาก ไตรและแมค สองเหลนหน้าม่าน
โครงการประกวดดังกล่าว กําหนดแบ่งเป็น 2 ช่วงระยะโครงการ คือ ช่วงระยะที่ 1 การจัดประกวดร้อยกรองและบทเพลง ภายใต้หัวข้อ “พลังคนรุ่นใหม่ สวมหัวใจไทย ใส่ใจสิ่งแวดล้อม” และช่วงระยะที่ 2 การประกวดคลิปวิดีโอเกี่ยวกับการลดการใช้พลาสติก ภายใต้หัวข้อ “ลดขยะ ลดพลาสติก แบบเทคนิคไทยๆ” จึงขอเชิญชวนทุกท่านที่สนใจร่วมสร้างสื่อสร้างสรรค์ส่งผลงานเข้าประกวด เพื่อรณรงค์สร้างจิตสํานึกด้านการอนุรักษ์ทรัพยากรธรรมชาติและสิ่งแวดล้อม สืบสานและรักษาวัฒนธรรมประเพณีอันดีงามให้คงอยู่คู่กับสังคมไทยต่อไป โดยสามารถติดตามรายละเอียดเพิ่มเติมได้ที่ เว็บไซต์กรมส่งเสริมคุณภาพสิ่งแวดล้อม www.deqp.go.thหรือ ทางหมายเลขโทรศัพท์ 0 2298 5630
รัฐบาลไทย-ข่าวทำเนียบรัฐบาล-ก.อุตฯ ลงพื้นที่ชุมชนเขตหลักสี่ กรุงเทพฯ ตรวจติดตามการใช้ถังดักไขมันที่ได้รับจากกระทรวงอุตสาหกรรม เพื่อดักจับไขมันก่อนปล่อยน้ำลงสู่ท่อระบายน้ำเสีย
วันอังคารที่ 7 มกราคม 2563
ก.อุตฯ ลงพื้นที่ชุมชนเขตหลักสี่ กรุงเทพฯ ตรวจติดตามการใช้ถังดักไขมันที่ได้รับจากกระทรวงอุตสาหกรรม เพื่อดักจับไขมันก่อนปล่อยน้ําลงสู่ท่อระบายน้ําเสีย
นางวรวรรณ ชิตอรุณ เลขาธิการคณะกรรมการอ้อยและน้ําตาลทราย รักษาการ รองปลัดกระทรวงอุตสาหกรรม  ลงพื้นที่ชุมชนเขตหลักสี่ กรุงเทพฯ ตรวจติดตามการใช้ถังดักไขมันที่ได้รับจากกระทรวงอุตสาหกรรม เพื่อดักจับไขมันก่อนปล่อยน้ําลงสู่ท่อระบายน้ําเสีย
วันนี้ (6 มกราคม 2562) เวลา 13.00 น. นางวรวรรณ ชิตอรุณ เลขาธิการคณะกรรมการอ้อยและน้ําตาลทราย รักษาการ รองปลัดกระทรวงอุตสาหกรรม ลงพื้นที่ชุมชนเขตหลักสี่ กรุงเทพฯ เพื่อตรวจติดตามร้านค้า ร้านอาหาร บ้านเรือนที่ได้รับถังดักไขมันจากกระทรวงอุตสาหกรรม เพื่อดักจับไขมันก่อนปล่อยน้ําลงสู่ท่อระบายน้ําเสีย
รัฐบาลไทย-ข่าวทำเนียบรัฐบาล-กระทรวงวัฒนธรรมแถลงข่าวพิธีประกาศผลรางวัลโทรทัศน์ทองคำ ครั้งที่ 34 ประจำปี 2562
วันพุธที่ 12 กุมภาพันธ์ 2563
กระทรวงวัฒนธรรมแถลงข่าวพิธีประกาศผลรางวัลโทรทัศน์ทองคํา ครั้งที่ 34 ประจําปี 2562
กระทรวงวัฒนธรรมแถลงข่าวพิธีประกาศผลรางวัลโทรทัศน์ทองคํา ครั้งที่ 34 ประจําปี 2562 พร้อมประกาศเกียรติคุณผู้ได้รับ “รางวัลเกียรติยศคนทีวี”  ประจําปี 25632 “Life Time Achievement Awards” ซึ่งเป็นผู้ที่มีผลงานคุณภาพและมีคุณูปการต่อวงการโทรทัศน์ไทยทั้งเบื้อ
วันอังคารที่ 11 กุมภาพันธ์ 2563 เวลา 13.00 น. ณ ศูนย์ประชุม ชั้น 8 กระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรมมอบหมายให้ นายประสพ เรียงเงิน ผู้ตรวจราชการกระทรวงวัฒนธรรม เป็นประธานในงานแถลงข่าวพิธีประกาศผลรางวัลโทรทัศน์ทองคํา ครั้งที่ 34 ประจําปี 2562 ร่วมด้วยคณะกรรมการโทรทัศน์ทองคํา นําโดย พยงค์ คชาลัย ประธานมูลนิธิ จํานง รังสิกุล และ ประธานคณะกรรมการตัดสิน พร้อมด้วย ดร. ณ ฤดี เคียงศิริ ประธานคณะกรรมการอํานวยการจัดงานโทรทัศน์ทองคํา
รศ.อรุณีประภา หอมเศรษฐี ประธานคณะกรรมการคัดเลือก และ นคร วีระประวัติ รองประธานคณะกรรมการอํานวยการฯ ร่วมกับ กรมส่งเสริมวัฒนธรรม กองทุนพัฒนาสื่อปลอดภัยและสร้างสรรค์ จับมือแถลงข่าวการจัดงานพิธีประกาศผลรางวัลโทรทัศน์ทองคํา ครั้งที่ 34 ประจําปี 2562 ณ ห้องประชุม ชั้น 8 กระทรวงวัฒนธรรม
พร้อมทั้ง ประกาศเกียรติคุณผู้ได้รับ “รางวัลเกียรติยศคนทีวี” ประจําปี 25632 “Life Time Achievement Awards” ซึ่งเป็นผู้ที่มีผลงานคุณภาพและมีคุณูปการต่อวงการโทรทัศน์ไทยทั้งเบื้องหน้าและเบื้องหลัง พร้อมเปิดโผผู้เข้าชิงรางวัล ผู้ที่มีผลงานเข้มข้น ทั้งสาระและความบันเทิง
ทั้งนี้ พิธีประกาศผลรางวัลโทรทัศน์ทองคํา ครั้งที่ 34 ประจําปี 2562 จะจัดขึ้นในวันเสาร์ที่ 29 กุมภาพันธ์ 2563 เวลา 17.00 น. ณ หอประชุมใหญ่ ศูนย์วัฒนธรรมแห่งประเทศไทย และออกอากาศเวลา 22.45 น. ทางช่อง 3 กด 33 สอบถามรายละเอียดเพิ่มเติม โทรสายด่วนวัฒนธรรม 1765
รัฐบาลไทย-ข่าวทำเนียบรัฐบาล-กสร. แนะนายจ้างจัดอุปกรณ์ป้องกันสารมลพิษทางอากาศให้ลูกจ้าง ในพื้นที่ตรวจพบค่าฝุ่นพิษ PM2.5 เกินมาตรฐาน หวั่นได้รับกระทบสุขภาพ
วันพฤหัสบดีที่ 9 มกราคม 2563
กสร. แนะนายจ้างจัดอุปกรณ์ป้องกันสารมลพิษทางอากาศให้ลูกจ้าง ในพื้นที่ตรวจพบค่าฝุ่นพิษ PM2.5 เกินมาตรฐาน หวั่นได้รับกระทบสุขภาพ
อธิบดีกรมสวัสดิการและคุ้มครองแรงงาน (กสร.) ห่วงลูกจ้างในเขตกรุงเทพฯ และปริมณฑล ที่ตรวจพบค่าฝุ่นพิษ PM 2.5 เกินมาตรฐาน
แนะนายจ้างจัดหาหน้ากากกรองฝุ่นละอองให้ลูกจ้างที่ปฏิบัติงานพื้นที่โล่งแจ้ง พร้อมกําชับให้สวมใส่ตลอดระยะเวลาปฏิบัติงาน และระหว่างการเดินทาง หวั่นได้รับผลกระทบด้านสุขภาพ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวว่า จากรายงาน การตรวจสอบคุณภาพอากาศในพื้นที่กรุงเทพฯ และปริมณฑล จํานวน 72 สถานี ทั้งของกรมควบคุมมลพิษ และกรุงเทพมหานคร พบว่าสารมลพิษทางอากาศที่ตรวจพบเกินมาตรฐานได้แก่ ฝุ่นละออง ขนาดไม่เกิน 2.5 ไมครอน (PM2.5) ตรวจพบค่าระหว่าง 39-71 ไมโครกรัมต่อลูกบาศก์เมตร โดยในเขตกรุงเทพมหานครมีฝุ่นพิษปกคลุมกระทบ 33 พื้นที่ อาทิ เขตบางขุนเทียน เขตบางนา เขตปทุมวัน เขตธนบุรี เขตวังทองหลาง เป็นต้น และในเขตปริมณฑลอีก 8 พื้นที่ อาทิ อ.ปากเกร็ด จ.นนทบุรี อ.คลองหลวง จ.ปทุมธานี อ.พระประแดง จ.สมุทรปราการ อ.กระทุ่มแบน จ.สมุทรสาคร เป็นต้น ซึ่งอาจส่งผลกระทบต่อระบบทางเดินหายใจ โดยเฉพาะกลุ่มลูกจ้างผู้ใช้แรงงานที่ต้องปฏิบัติงานภายนอกอาคารเป็นเวลานาน ๆ เช่น ลูกจ้างในงานก่อสร้าง งานในที่โล่งแจ้ง ลูกจ้างที่ต้องขับขี่ยานพาหนะ จึงขอแนะนําให้นายจ้างและผู้ประกอบการต้องให้ความสําคัญในเรื่องดังกล่าว รวมถึงให้การคุ้มครอง ดูแลลูกจ้างที่ปฏิบัติงานในพื้นที่เสี่ยงต่อการสูดดมฝุ่นละออง เพื่อป้องกันมิให้ เกิดอันตรายต่อสุขภาพอนามัยของลูกจ้าง โดยจัดหน้ากากที่กรองฝุ่นละอองขนาดเล็กได้ให้ลูกจ้าง และกําชับให้สวมใส่ตลอดระยะเวลาที่ปฏิบัติงานรวมถึงระหว่างการเดินทางไปกลับจากที่พัก และที่ทํางานด้วย เพื่อความปลอดภัยในการทํางานและสุขภาพอนามัยที่ดีของลูกจ้างเอง
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมพร้อมให้กำลังใจแก่บุคลากร เจ้าหน้าที่ พร้อมบรรยายพิเศษ “กำเนิดไทยและสังคมคุณธรรม” แก่เด็กและเยาวชนในสถานพินิจฯ อุดรธานี
วันจันทร์ที่ 23 เมษายน 2561
ม.ล.ปนัดดาฯ ตรวจเยี่ยมพร้อมให้กําลังใจแก่บุคลากร เจ้าหน้าที่ พร้อมบรรยายพิเศษ “กําเนิดไทยและสังคมคุณธรรม” แก่เด็กและเยาวชนในสถานพินิจฯ อุดรธานี
ม.ล.ปนัดดาฯ ตรวจเยี่ยมพร้อมให้กําลังใจแก่บุคลากร เจ้าหน้าที่ พร้อมบรรยายพิเศษ “กําเนิดไทยและสังคมคุณธรรม” แก่เด็กและเยาวชนในสถานพินิจฯ อุดรธานี
เมื่อวันพฤหัสบดีที่ ๑๙ เมษายน ๒๕๖๑ เวลา ๐๙.๓๐ น. ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม ตรวจเยี่ยมและให้กําลังใจในการปฏิบัติหน้าที่แคณะผู้บริหาร ครูอาจารย์ นักสังคมสงเคราะห์ และฝ่ายปกครองพร้อมทั้งปฏิบัติหน้าที่เป็นครูพิเศษบรรยายในวิชา “กําเนิดไทยและสังคมคุณธรรม” แก่เด็กและเยาวชนของสถานพินิจและคุ้มครองเด็กและเยาวชนจังหวัดอุดรธานี ณ สถานพินิจและคุ้มครองเด็กและเยาวชน จังหวัดอุดรธานี อําเภอเมือง จังหวัดอุดรธานี
ม.ล.ปนัดดาฯ กล่าวว่า “การดําเนินการของสถานพินิจฯ แห่งนี้ นอกจากจะดําเนินการตามคําสั่งของศาลและนโยบายของกรมพินิจและคุ้มครองเด็กและเยาวชน กระทรวงยุติธรรมแล้วยังมีแนวทางการทํางานและกิจกรรมต่างๆ ที่มีส่วนสําคัญในการอบรมกล่อมเกลาเด็กและเยาวชน อันได้แก่ : ๑. การฝึกทําสบู่จากกากกาแฟเด็กดีสถานพินิจฯ อุดรธานี เพื่อต้องการฝึกทักษะวิชาชีพเด็กและเยาวชน โดยใช้ของที่มีอยู่ เช่น กากกาแฟสดเพื่อลดต้นทุนการผลิต และสามารถสร้างรายได้ให้กับตนเองได้ ภายหลังการปล่อยตัวแล้ว โดยยึดถือปรัชญาเศรษฐกิจพอเพียงเป็นหัวใจในการครองตน ๒. ข้าวโพดคั่ว ฝึกทักษะวิชาชีพให้เยาวชนโดยใช้อุปกรณ์ที่มีในครัวเรือนไม่ต้องหาซื้อ และต้นทุนต่ํา สามารถจําหน่ายได้ง่าย ๓. สถานพินิจฯ อุดรธานี เน้นให้ความสําคัญกับเรื่องกีฬา ด้วยกีฬาสร้างระเบียบวินัย และความรู้รักสามัคคี ได้รับรางวัลชนะเลิศกีฬาฟุตบอลสถานพินิจและคุ้มครองเด็กและเยาวชนทั่วประเทศ
เช้าวันนี้ ลูกหลานสถานพินิจและคุ้มครองเด็กและเยาวชนจังหวัดอุดรธานี มีความสนใจ ในการตั้งคําถามและตอบคําถามในวิชาที่ได้มีการถกแถลง ซึ่ง ม.ล.ปนัดดาฯ ในฐานะครูพิเศษประจําวัน ได้กล่าวชื่นชมกระบวนการมีส่วนร่วมของลูกหลานสถานพินิจฯ ทุกคน โดยกล่าวว่า “ความกล้าในการแสดงออกของลูกหลานที่ได้แลเห็นวันนี้ แสดงถึงความมุ่งมั่นตั้งใจที่แต่ละคนมีความเพียรพยายามที่จะหาวิชาความรู้ ความมุ่งมั่นที่จะเป็นคนดีของสังคมและชาติบ้านเมือง เป็นความภูมิใจของครอบครัว ความกล้ามีไว้เพื่อให้กระทําในสิ่งที่ถูกต้องตามครรลองคลองธรรมหาใช่เพื่อกระทําความไม่ดี ขัดต่อกฎระเบียบของแผ่นดิน ผมมีความยินดีที่ได้มาพบปะและพูดคุยกับลูกหลานทุกคน อยากบอกว่า ทุกๆ คน คือ ความหวังของครอบครัวและของชาติ ต้องไม่ทําให้บุพการีและประชาชนคนไทยผิดหวัง การกระทําที่ผ่านไปถือเป็นอุทาหรณ์สอนใจ แต่ต้องไม่กระทําผิดซ้ํา ความผิดกับความชั่วไม่เหมือนกัน ความดีความถูกต้องเกิดขึ้นโดยตัวเราเองทั้งสิ้น อย่าให้ใครผู้ใดมาครอบงําหรือพาเราเดินไปในทางที่ผิดอีกต่อไป”
รัฐบาลไทย-ข่าวทำเนียบรัฐบาล-ยธ.จับมือ หน่วยงานที่เกี่ยวข้องพัฒนากฎหมาย ด้านกระบวนการยุติธรรมให้สอดคล้องกับทิศทางการพัฒนาประเทศ
วันพฤหัสบดีที่ 4 พฤษภาคม 2560
ยธ.จับมือ หน่วยงานที่เกี่ยวข้องพัฒนากฎหมาย ด้านกระบวนการยุติธรรมให้สอดคล้องกับทิศทางการพัฒนาประเทศ
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมคณะอนุกรรมการพัฒนากฎหมายและการบังคับใช้ ครั้งที่ ๒/๒๕๖๐
เมื่อวันพฤหัสบดีที่ ๔ พฤษภาคม ๒๕๖๐ เวลา ๐๙.๐๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมคณะอนุกรรมการพัฒนากฎหมายและการบังคับใช้ ครั้งที่ ๒/๒๕๖๐
เพื่อพิจารณากรอบแนวทางการดําเนินการพัฒนากฎหมายด้านกระบวนการยุติธรรม
ให้มีความทันสมัยสอดคล้องกับทิศทางการพัฒนาประเทศ
รวมทั้งพิจารณาเกี่ยวกับการยกร่างพระราชบัญญัติโนตารี พ.ศ. ....
และร่างระเบียบสํานักนายกรัฐมนตรีว่าด้วยการขึ้นทะเบียนล่ามในกระบวนการยุติธรรม พ.ศ. ....
โดยมีนายวัลลภ นาคบัว ผู้อํานวยการสํานักงานกิจการยุติธรรม
นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
พร้อมด้วยผู้แทนจากหน่วยงานที่เกี่ยวข้องในกระบวนการยุติธรรม เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ทั้งนี้ที่ประชุมมีมติเห็นชอบกรอบแนวทางสาขาของกฎหมายที่ต้องมีการพัฒนาให้สอดคล้อง
กับทิศทางการพัฒนาประเทศ จํานวน ๕ สาขา ประกอบด้วย
๑. กฎหมายที่สามารถเสริมสร้างการแข่งขันให้กับประเทศ
๒. กฎหมายที่เกี่ยวข้องกับกติการะหว่างประเทศ
๓. การปฏิรูปองค์กรและระบบในกระบวนการยุติธรรม
๔. กฎหมายว่าด้วยการป้องกันและปราบปรามยาเสพติด
และ ๕. กฎหมายเกี่ยวกับการป้องกันและปราบปรามการทุจริต
พร้อมกันนี้ยังเห็นชอบในหลักการของร่างพระราชบัญญัติโนตารี พ.ศ. ....
และร่างระเบียบสํานักนายกรัฐมนตรีว่าด้วยการขึ้นทะเบียนล่ามในกระบวนการยุติธรรม พ.ศ. ....
โดยมอบหมายให้ฝ่ายเลขานุการฯ ประสานกับหน่วยงานที่เกี่ยวข้อง
เพื่อปรับปรุงเนื้อหาก่อนนําเสนอต่อคณะกรรมการพัฒนาการบริหารงานยุติธรรมแห่งชาติพิจารณาต่อไป
รัฐบาลไทย-ข่าวทำเนียบรัฐบาล-“เทศกาลฮัจย์” มีสิทธิ์ลุ้นบิน!...ทำฮัจย์ฟรีๆกับไอแบงก์”
วันศุกร์ที่ 7 กรกฎาคม 2560
“เทศกาลฮัจย์” มีสิทธิ์ลุ้นบิน!...ทําฮัจย์ฟรีๆกับไอแบงก์”
ไอแบงก์ร่วมต้อนรับเทศกาลฮัจย์ ประจําปี ฮ.ศ.1438 ขอเชิญชวนลูกค้ามุสลิมเปิดบัญชีเงินฝาก ประเภทบัญชี อัล-ฮัจย์ รับผลตอบแทนทุกสิ้นเดือน และประเภทบัญชี อัลฮัจย์ V.2 เปิดบัญชีขั้นต่ํา 500 บาท รับผลตอบแทนทุกสิ้นเดือนมิ.ย.และธ.ค.
ธนาคารอิสลามแห่งประเทศไทย (ไอแบงก์) ร่วมต้อนรับเทศกาลฮัจย์ ประจําปี ฮ.ศ.1438 ขอเชิญชวนลูกค้ามุสลิมเปิดบัญชีเงินฝาก ประเภทบัญชี อัล-ฮัจย์ เปิดบัญชีขั้นต่ํา 2,500 บาท รับผลตอบแทนทุกสิ้นเดือน และประเภทบัญชี อัลฮัจย์ V.2 เปิดบัญชีขั้นต่ํา 500 บาท รับผลตอบแทนทุกสิ้นเดือนมิ.ย.และธ.ค. เพื่อเตรียมความพร้อมในการออมเงิน สู่การเดินทางไปประกอบพิธีฮัจย์ ณ นครมักกะห์ ประเทศซาอุดิอารเบีย พิเศษ! กับกิจกรรมสัมมนาคุณ ธนาคารขอมอบรางวัลให้กับผู้โชคดีทําฮัจย์ ฟรี! ท่านละ 1 รางวัล รางวัลละ 180,000 บาท รวม 8 รางวัล รวมมูลค่าทั้งสิ้น 1,440,000 บาท เพียงมียอดเงินฝากข้างต้นไม่ต่ํากว่า 2,000 บาท ต่อบัญชีต่อเดือน
สามารถเข้าร่วมโครงการได้ตั้งแต่วันนี้ถึง 31 สิงหาคม ศกนี้ เท่านั้น! และจับรางวัลผู้โชคดีในวันที่ 25 ธันวาคม 2560 ณ สํานักงานใหญ่ อาคารคิวเฮ้าส์ อโศก พร้อมประกาศผู้โชคดีในวันที่ 10 มกราคม 2561 ผ่านสาขาของธนาคารและ www.ibank.co.th หรือสอบถามรายละเอียดเพิ่มเติมได้ที่ Call Center 1302
....มาเป็นครอบครัวไอแบงก์ เพื่อรับสิทธิ์เดินทางไปทําฮัจย์กับเราสิครับ...
ขอขอบคุณในความอนุเคราะห์เผยแพร่ข่าวสาร
ส่วนสื่อสารองค์กร ฝ่ายสื่อสารและภาพลักษณ์องค์กร
ธนาคารอิสลามแห่งประเทศไทย
รัฐบาลไทย-ข่าวทำเนียบรัฐบาล-รอง นรม.และ รมว.กห. ขอบคุณทุกฝ่ายที่ร่วมดูแลความมั่นคงปลอดภัย
วันศุกร์ที่ 5 มกราคม 2561
รอง นรม.และ รมว.กห. ขอบคุณทุกฝ่ายที่ร่วมดูแลความมั่นคงปลอดภัย
รอง นรม.และ รมว.กห. ขอบคุณทุกฝ่ายที่ร่วมดูแลความมั่นคงปลอดภัย และการลดอุบัติเหตุบนท้องถนน ย้ําแม้ตัวเลขอุบัติเหตุลดลง ยังจําเป็นต้องเข้มแก้ปัญหาต่อเนื่องทั้งปี โดยถือเป็นวาระสําคัญ
4 ม.ค.61 พล.ท.คงชีพ ตันตระวาณิชย์ โฆษก กห. เปิดเผยว่า พล.อ. ประวิตร วงษ์สุวรรณ รองนรม.และรมว.กห.ได้กล่าวแสดงความขอบคุณและเป็นกําลังใจให้กับเจ้าหน้าที่ทุกฝ่าย ที่ร่วมกันทําหน้าที่อย่างเต็มกําลังในการดูแลความมั่นคงปลอดภัยของสังคม และการป้องกันและลดอุบัติเหตุบนท้องถนน ตลอดช่วงเทศกาลปีใหม่ที่ผ่านมา. พร้อมทั้ง ขอขอบคุณประชาชนทุกคนที่มีส่วนร่วมและให้ความร่วมมือกับมาตรการดูแลความปลอดภัยต่างๆ ของภาครัฐ เป็นผลให้สังคมอยู่ร่วมกันอย่างมีความสุขตลอดวันหยุดยาวที่ผ่านมา
อย่างไรก็ตาม พล.อ.ประวิตร ได้เน้นย้ําทุกส่วนราชการที่เกี่ยวข้อง ให้ถือเป็นวาระสําคัญที่ต้องคงความต่อเนื่องในการมุ่งสร้างความปลอดภัยบนท้องถนนต่อเนื่องตลอดทั้งปี โดยมุ่งเน้นความยั่งยืน แม้สถิติอุบัติเหตุและความสูญเสียที่เกิดขึ้นจะลดลงเมื่อเทียบกับปีที่ผ่านมา โดยต้องนําข้อมูลสถิติอุบัติเหตุทางถนน มาวิเคราะห์และบริหารจัดการ กําหนดมาตรการต่างๆ ให้ครอบคลุมกับปัจจัยเสี่ยงอุบัติเหตุที่เกิดขึ้นอย่างจริงจัง พร้อมทั้ง ขอให้มีการรณรงค์สร้างการรับรู้และจิตสํานึกการรักษาวินัยจราจรควบคู่กันไป. และกําหนดให้มีการประชุมติดตามความคืบหน้าทุก 3 เดือน เพื่อลดการสูญเสียชีวิตและการบาดเจ็บของประชาชนบนท้องถนนในแต่ละปีให้ได้มากที่สุด
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ เปิดการประชุมวิชาการกรมการข้าว ประจำปี 2562
วันพุธที่ 13 มีนาคม 2562
รัฐมนตรีช่วยเกษตรฯ เปิดการประชุมวิชาการกรมการข้าว ประจําปี 2562
รัฐมนตรีช่วยเกษตรฯ เปิดการประชุมวิชาการกรมการข้าว ประจําปี 2562 ภายใต้หัวข้อเรื่อง “บูรณาการเทคโนโลยี และนวัตกรรมเพื่อการพัฒนาข้าว”
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดการประชุมวิชาการกรมการข้าว ประจําปี 2562 ภายใต้หัวข้อเรื่อง “บูรณาการเทคโนโลยี และนวัตกรรมเพื่อการพัฒนาข้าว” ณ โรงแรมมารวยการ์เด้น ว่า กระทรวงเกษตรและสหกรณ์เป็นหน่วยงานที่ทํางานใกล้ชิดกับเกษตรกร ดําเนินการบําบัดทุกข์บํารุงสุขให้กับประชาชนอย่างแท้จริง ทุกโครงการที่ดําเนินการในพื้นที่เป็นการพัฒนาเศรษฐกิจฐานราก การปฏิรูประบบภาคการเกษตร เพื่อสร้างอาชีพ ความมั่นคงอย่างยั่งยืนให้แก่เกษตรกร รวมทั้งมุ่งมั่นที่จะยกระดับคุณภาพชีวิตเกษตรกรให้มีรายได้มั่นคงยิ่งขึ้น นอกจากนี้ งานวิจัยต่าง ๆ ที่กรมการข้าวได้ดําเนินการเพื่อให้ได้นวัตกรรมใหม่ ๆ ในการผลิตข้าว ได้มีส่วนสําคัญในการขับเคลื่อนนโยบายของรัฐบาลและยกระดับคุณภาพชีวิตที่ดีให้แก่เกษตรกร ตลอดจนสร้างความเข้มแข็งให้กับเกษตรกรได้เป็นอย่างมาก อีกทั้งยังเป็นประโยชน์ต่อการพัฒนาการเกษตรของประเทศ
อย่างไรก็ตาม การปรับเปลี่ยนระบบการผลิตภาคการเกษตรโดยเฉพาะสินค้าข้าว ซึ่งเป็นสินค้าปฐมภูมิและมีมูลค่าต่ํา ให้ได้รับการพัฒนาในการสร้างมูลค่าเพิ่ม เป็นสิ่งหนึ่งที่จะช่วยในการขับเคลื่อนนโยบายดังกล่าวให้ประสบผลสําเร็จ โดยการการบูรณาการเทคโนโลยีและนวัตกรรมเพื่อการพัฒนาการผลิตข้าว และการสร้างมูลค่าเพิ่มที่มีเป้าหมายในการวิจัยและพัฒนาด้านวิทยาศาสตร์ เทคโนโลยี ความคิดสร้างสรรค์ในการผลิตข้าว โดยใช้เทคโนโลยีขั้นสูงเปลี่ยนข้าวให้เป็นสินค้าที่มีคุณภาพสูง ทําให้เป็นอาหารสุขภาพหรือผลิตภัณฑ์เสริมอาหารที่มีมูลค่าสูง รวมทั้งเปลี่ยนการผลิตข้าวแบบดั้งเดิมให้เป็นแบบสมัยใหม่ที่มีความแม่นยํา ตลอดจนมีความสมดุลกับความต้องการของตลาดทั้งในและต่างประเทศ โดยใช้หลักการ “การตลาดนําการผลิต”
ทั้งนี้ รัฐบาลปัจจุบันได้ปรับเปลี่ยนนโยบายด้านข้าว โดยจัดทํา “แผนการผลิตและการตลาดข้าวครบวงจร” ได้สร้างเสถียรภาพราคาข้าวให้กับพี่น้องชาวนาไทย ทําให้ราคาข้าวดีขึ้นตามลําดับอย่างชัดเจน มีการรวมกลุ่มทํานาแปลงใหญ่ ซึ่งนับเป็นกลยุทธ์ที่จะทําให้เกษตรกรมีการรวมกลุ่มสร้างความเข้มแข็ง มีการนําความรู้สู่การปฏิบัติ การใช้เทคโนโลยีที่เหมาะสม ลดต้นทุนการผลิต เพิ่มผลผลิตสินค้าเกษตรคุณภาพมาตรฐาน และทําให้เกษตรกรมีรายได้เพิ่มขึ้นอีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สธ.เร่งพัฒนาศักยภาพ รพ.สต.พื้นที่ห่างไกล ทุรกันดาร
วันอาทิตย์ที่ 7 ตุลาคม 2561
สธ.เร่งพัฒนาศักยภาพ รพ.สต.พื้นที่ห่างไกล ทุรกันดาร
รัฐมนตรีว่าการกระทรวงสาธารณสุข เร่งพัฒนาโรงพยาบาลส่งเสริมสุขภาพตําบลพื้นที่ห่างไกลแนวชายแดน ทุรกันดาร พื้นที่เกาะ/พื้นที่สูง 31จังหวัด เพิ่มประสิทธิภาพระบบสาธารณูปโภคและการสื่อสารด้วยระบบไฟฟ้าพลังงานแสงอาทิตย์ ระบบอินเทอร์เน็ต
สธ.เร่งพัฒนาศักยภาพ รพ.สต.พื้นที่ห่างไกล ทุรกันดาร
รัฐมนตรีว่าการกระทรวงสาธารณสุข เร่งพัฒนาโรงพยาบาลส่งเสริมสุขภาพตําบลพื้นที่ห่างไกลแนวชายแดน ทุรกันดาร พื้นที่เกาะ/พื้นที่สูง 31จังหวัด เพิ่มประสิทธิภาพระบบสาธารณูปโภคและการสื่อสารด้วยระบบไฟฟ้าพลังงานแสงอาทิตย์ ระบบอินเทอร์เน็ต
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า พลเอก ฉัตรชัย สาลิกัลยะ รองนายกรัฐมนตรี ได้ให้ความสําคัญและสนับสนุนงบประมาณในการพัฒนาโรงพยาบาลส่งเสริมสุขภาพตําบล (รพ.สต.) ซึ่งหัวใจสําคัญของระบบสุขภาพปฐมภูมิที่เน้นการส่งเสริมสุขภาพป้องกันโรค การรักษาพยาบาลเบื้องต้นเมื่อเจ็บป่วย เป็นที่พึ่งแก่ประชาชน โดยเฉพาะในพื้นที่ห่างไกล ซึ่งกระทรวงสาธารณสุข ได้เร่งพัฒนาระบบสาธารณูปโภคและการสื่อสารแก่รพ.สต. ที่อยู่ในพื้นที่แนวชายแดน ทุรกันดาร พื้นที่เกาะ/พื้นที่สูง จํานวน 31จังหวัด เพื่อเพิ่มคุณภาพ และความสะดวก รวดเร็วในการบริการประชาชน โดยได้รับการสนับสนุนจากกระทรวงพลังงานในการติดตั้งระบบไฟฟ้าพลังงานแสงอาทิตย์ (Solar Cell) ในรพ.สต. 227 แห่ง เพื่อให้ไฟฟ้ามีความเสถียร ระบบความเย็นของตู้เย็นที่ใช้เก็บรักษาวัคซีน ยา มีอุณหภูมิคงที่ สามารถทําหัตถการฉุกเฉินในเวลากลางคืน รวมทั้งบุคลากรและผู้บริการมีความปลอดภัย
สําหรับกระทรวงดิจิทัลเพื่อเศรษฐกิจและสังคม ได้สนับสนุนระบบอินเทอร์เน็ตแบบสายเคเบิ้ล ในรพ.สต.รวม 360 แห่ง ที่ยังไม่มีระบบอินเทอร์เน็ต หรือที่ใช้ระบบดาวเทียม เพื่อให้สามารถขอรับคําปรึกษาผ่านระบบออนไลน์ แอปพลิเคชันต่าง ๆ จากแพทย์ผู้เชี่ยวชาญ/โรงพยาบาลแม่ข่าย แบบเห็นภาพชัด ทันท่วงที หรือส่งต่อผู้ป่วยได้ตลอด 24 ชั่วโมง รายงานสถานการณ์/การขอความช่วยเหลือทันต่อสถานการณ์ ประสานระบบบริการการแพทย์ฉุกเฉินไปรับผู้ป่วยและดูแลปฐมพยาบาลเบื้องต้นก่อนส่งต่อ
ทั้งนี้ กระทรวงสาธารณสุข ได้จัดทําแผนการพัฒนาคุณภาพโรงพยาบาลส่งเสริมสุขภาพตําบล พ.ศ.2561-2565แบ่งการพัฒนาเป็น3กลุ่ม ได้แก่พัฒนาต่อยอด รพ.สต.ที่ผ่านเกณฑ์ติดดาวไปสู่ดิจิทัล การเพิ่มเติมส่วนที่ขาดในพื้นที่ทุรกันดาร ทั้งด้านโครงสร้างครุภัณฑ์ การพัฒนาคุณภาพ รพ.สต.ให้ผ่านเกณฑ์ รพ.สต.ติดดาว 5ดาว5ดี คือบริหารดีประสานงานดี บุคลากรดี บริการดีและประชาชนสุขภาพดี
*****************************7 ตุลาคม 2561